Prilog 1: **UPUTE ZA POSTUPANJE S BIORAZGRADIVIM OTPADOM**

Biorazgradivi komunalni otpad čine ostaci od pripreme hrane te vrtni i zeleni otpad.

Biorazgradivi otpad je vrijedna sirovina za proizvodnju komposta dok je kompostiranje najprihvatljiviji, najstariji i najprirodniji način recikliranja.

U kante za biorazgradivi komunalni otpad **TREBA** odložiti samo :

* OSTATKE IZ KUĆANSTVA (ostatke voća i povrća, talog kave, vrećice čaja, ljuske jajeta, kruh, listovi kupusnjača )
* OSTATKE IZ VRTA (lišće, korov, ostaci od rezidbe voćaka, usitnjeno grmlje i živica, slama, sijeno, piljevina i hoblovina, ostaci cvijeća i vrtne zemlje )
* OHLAĐENI pepeo.

U biorazgradivi otpad **NIJE DOPUŠTENO** odlagati:

* ostatke kuhane hrane
* meso, ribu, kožu, kosti
* plastiku, metal, staklo, tekstil
* lijekove, ulja, boje
* osjemenjeni korov
* pelene
* novinski papir i časopisi u boji
* stiropor
* bojano ili lakirano drvo
* vrećice za prašinu iz usisavača
* ljudski i životinjski izmet

NAPOMENA: **ZABRANJENO JE BIOOTPAD ODLAGATI ZAJEDNO SA PLASTIČNIM VREĆICAMA**

Sav odložen biorazgradivi otpad se mora nalaziti u posudi, a poklopac posude mora biti potpuno zatvoren. Biorazgradivi otpad mora biti tako odložen u posudu da prilikom pražnjenja sav gravitacijski ispadne iz posude. Zabranjeno je sabijati otpad u posudi.

Biootpad se ne smije odlagati u posudu s miješanim komunalnim otpadom niti s ostalim vrstama korisnog otpada.

Za dodatne informacije i rješavanje eventualnih nejasnoća molimo da se obratite na broj telefona 042/811-422.